|  |
| --- |
| PATVIRTINTA |
| Klaipėdos miesto savivaldybės administracijos |
| direktoriaus 2021 m. rugpjūčio 10 d. |
| įsakymu Nr. AD1-963 |

**KONKURSO NESTACIONARIAJAI (KILNOJAMAJAI) LAUKO KAVINEI DANĖS SKVERE ĮRENGTI ORGANIZUOTI IR VYKDYTI KOMISIJOS DARBO REGLAMENTAS**

1. Konkursą nestacionariajai (kilnojamajai) lauko kavinei Danės skvere įrengti organizuoja ir vykdo komisija (toliau – Komisija), sudaryta Klaipėdos miesto savivaldybės administracijos direktoriaus įsakymu.

2. Komisija savo darbe vadovaujasi Lietuvos Respublikos teisės aktais, Konkurso nestacionariajai (kilnojamajai) lauko kavinei Danės skvere įrengti organizavimo ir vykdymo nuostatais ir šiuo reglamentu.

3. Pasibaigus dokumentų priėmimo terminui, konkursinius pasiūlymus Komisijai vertinti ir sprendimams priimti perduoda Klaipėdos miesto savivaldybės administracijos Klientų aptarnavimo skyriaus atsakingi darbuotojai. Dokumentai perduodami Komisijos sekretoriui.

4. Komisija nagrinėja pateiktus prašymus, priima sprendimus ir teikia Klaipėdos miesto savivaldybės administracijos direktoriui tvirtinti konkurso rezultatus.

5. Komisijos posėdis kviečiamas Komisijos pirmininko iniciatyva.

6. Pirmas Komisijos posėdis sukviečiamas ne vėliau kaip per 10 darbo dienų nuo paskutinės prašymų dalyvauti konkurse priėmimo dienos. Posėdžio metu patikrinama, ar pateikti visi privalomi pagal konkurso sąlygas dokumentai, jie suregistruojami ir surašomas protokolas.

7. Jeigu pasiūlymai antrame Komisijos posėdyje iš karto neįvertinami, posėdis gali būti pratęstas ne vėliau kaip per 10 darbo dienų nuo antro posėdžio pirmos dienos. Komisijos posėdžiai yra vieši. Esant reikalui, Komisija gali pakviesti į posėdį atitinkamų sričių specialistus konsultacijai. Tai turi būti užfiksuota posėdžio protokole.

8. Komisijos posėdžiai laikomi teisėtais, jeigu juose dalyvavo ne mažiau kaip 2/3 Komisijos narių. Sprendimai dėl kiekvieno konkurso nuostatuose numatyto vertinimo kriterijaus priimami atskirai paprasta posėdyje dalyvavusių narių balsų dauguma. Jeigu balsai pasiskirsto po lygiai, lemia Komisijos pirmininko balsas.

9. Posėdžiai įforminami protokolais, kuriuos pasirašo visi posėdyje dalyvavę Komisijos nariai.

10. Pranešimų konkurso dalyviams projektus ruošia ir išsiunčia Komisijos sekretorius, pasirašo Komisijos pirmininkas.

11. Konkurso organizavimo nuostatų ir rezultatų pagrindu parengiama sutartis dėl nestacionariosios (kilnojamosios) lauko kavinės Danės skvere įrengimo ir pateikiama pasirašyti Klaipėdos miesto savivaldybės administracijos direktoriui ir konkurso nugalėtojui.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_